Die weer het gedraai. Die blare val en dit word kouer, maar nie by RSG nie. Ons wikkel en woel: ons bring jou 'n spesiale Paasprogram op Goeie Vrydag, nuwe musiekprogramme (Grensskuiwers en Liedjieboer rumoer Bob Dylan), 'n dramaseisoen van wenners en baie kykies agter die skerms. Die Herbergier, ons Paasdrama, is aangrypend, en Pointe Noire (Ek en die majoor) is spanningsvol.
Ons het pas ons tweede RSG Boks vol kosdinge bekend gestel, en ook die CD Korreltjie Kantel. Kom kyk hoe ougat is Lynette Francis se Maya, en Hennie Maas vertel self hoe die sterre-gogga hom gebyt het.
Lekker lees en groetnis vir eers
Die ATKV is passievol oor boeke en lees. Vier saam met ons Wêreldboekedag en staan 'n kans om boeke van LAPA Uitgewers ter waarde van R1000 tesame met 'n ATKV-lidmaatskap te wen. Klik hier om deel te neem.
Hier is ons volledige Paasprogram vir Vrydag 14 April.
Die Herbergier is 'n geskiedkundige drama wat wentel om die kruisiging.
MOEDERHEN: Lynette Francis se klein Maya is al twee jaar oud en die ma koer steeds oor haar ougat-dogtertjie.
Korreltjie Kantel CD, die spanningsdrama Pointe Noire (Ek en die Majoor) en die tweede RSG boks en 'n nuwe Liedjieboerrumoer is te hoor op jou stasie.